**Svetlana Makarovič
ROMANCA O ŽABAH**

**1. Izhodiščno besedilo je pesem.** Navedi tri značilnosti, s katerimi boš utemeljil trditev.

**Razdeljena je na verze, ima ritem, poseben slog pisanja, pesniška sredstva**.

**2. Ustrezno podčrtaj svojo izbiro v spodnji povedi in jo utemelji.**

Pesem je *lirska (izpovedna)* / ***epska*** *(pripovedna)*.

UTEMELJITEV:

**Pesem predstavlja zunanji (predmetni) svet. Dogajanje je možno povzeti z zgodbo. Navadno je srednje dolga ali daljša.**

**3. Kaj je bil vzrok, da se je princeska 'vsak dan vsaj enkrat spustila v jok'? Kako se je sama lotila odpravljanja težav? Se ti zdi njen način reševanja težav dober? Utemelji svoje mnenje. Kaj bi ji svetoval ti?**

***Po smislu.***

**Princeska je vsak dan jokala, ker ni imela sreče pri iskanju princa (iz pravljice). Svoje težave je poskušala razrešiti tako, da je začela poljubljati žabe z upanjem, da se bodo spremenile v princa. Njen način reševanja težav se mi ne zdi dober, saj ljubezen pride sama in je ni potrebno iskati/saj ne verjamem v obstoj 'princev na belem konju'/saj so 'princi na belem konju' izjemno redki/saj ne moremo pričakovati, da nas bo osrečil nekdo drug – srečo moramo iskati v nas samih …**

**Kaj bi ji svetoval ti? *Upoštevajo se smiselni odgovori.***

**4. Med naštetimi lastnostmi obkroži tri, ki najbolj veljajo za princesko.** Utemelji jih tako, da vsako obkroženo lastnost utemeljiš s primerom iz besedila.

***Po smislu.***

**NAIVNOST** – POTRPEŽLJIVOST – **POGUM** – **VZTRAJNOST** – VSILJIVOST

**Princeska je naivna, saj je prepričana, da se bo žaba res spremenila v princa. Je pogumna, saj se ne boji poljubiti žabe, in vztrajna, saj neutrudno išče svojo ljubezen.**

**5. Kaj ti pesem sporoča?** Kakšno je tvoje mnenje o sporočilu pesmi?

***Po smislu.***

**Življenje ni pravljica. / Princ iz sanj ne obstaja (vsak ima tudi napake). / V življenju ni vse lepo. / V življenju se je potrebno premišljeno lotiti razreševanja težav.**

**6. Poišči in zapiši značilnosti romance v pesmi Svetlane Makarovič.** Pomagaj si z značilnostmi romance, ki jih najdeš zapisane v gradivu (PP-predstavitev, zadnja prosojnica).

⦁ **Epska/pripovedna pesem.**
⦁ **Ljubezenska tema.**⦁ **Pojavi se asonanca.**
\_\_\_\_\_\_\_\_\_\_\_\_\_\_\_\_\_\_ odtod
\_\_\_\_\_\_\_\_\_\_\_\_\_\_\_\_\_\_ ml**a**d**a**,
\_\_\_\_\_\_\_\_\_\_\_\_\_\_\_\_\_\_ jok
\_\_\_\_\_\_\_\_\_\_\_\_\_\_\_\_\_\_ r**a**d**a**,
\_\_\_\_\_\_\_\_\_\_\_\_\_\_\_\_\_\_ vodnjak, /…/

*\*****V čem se kažejo razlike v primerjavi s klasično romanco*** *(npr. s Prešernovo pesmijo Turjaška Rozamunda)?*

⦁ **Po dolžini je krajša od klasične romance.**⦁ **V njej ne nastopa književna oseba, ki po statusu ne pripada plemstvu.**⦁ **Dogajanje je postavljeno v sodobni čas (ni zgodovinskih dogodkov).**⦁ **V pesmi se ne pojavi španski osmerec, stopica ni trohej, ampak amfibrah.**

*\*Izpiši prvi verz iz pesmi, razdeli ga na zloge in določi stopico.[[1]](#footnote-1)*

Pred | dav|ni|mi | ča| si |in |da|leč |od |tod

 U – U U – U U – U U –

 **Stopica: amfibrah (U – U).**

1. STOPICA – osnovna metrična verzna enota. Sestavljena je iz naglašenih (–) in nenaglašenih (U) zlogov. [↑](#footnote-ref-1)